БАЛООБРАЗУВАНЕ

За ученици, които не са се явили на изпит от НВО по български език и литература, математика или изпит за проверка на способностите

1. Балът на ученик, който не се е явил на НВО по български език и литература и/или на НВО по математика, се изчислява като резултатът от съответния изпит, на който не се е явил, се приема за 0 точки.
2. Ученик, който не се е явил на изпит от националното външно оценяване по БЕЛ и по математика поради здравословното си състояние, защото е в болничен престой или е под задължителна изолация или задължителна карантина, но в годината на кандидатстване ученикът е участвал на областен и/или национален кръг на олимпиадата от календара на МОН по български език и литература и/или по математика, балът му се формира, като вместо резултата от НВО (0 точки) се използва по-високият му резултат по съответния учебен предмет от областния или националния кръг на олимпиада, изразен в процент от постигнатия в страната максимален брой точки.
В този случай преди началната дата за подаване на документи за участие в приема, в срок до 05.07.2024 г., се подава заявление по образец до началника на РУО – Русе (Приложение №1а към чл. 63, ал. 1, т. 8 от Наредба №10/01.09.2024 г.) за използване на резултатите от областен и/или национален кръг от олимпиадата от календара на МОН по български език и литература и/или от областен и/или национален кръг от олимпиадата по математика, проведени в годината на кандидатстване, вместо резултатите от националното външно оценяване. 
Към заявлението се прилагат копие от документ/и от болнично заведение или регионална здравна инспекция, удостоверяващ/и болничния престой или задължителната изолация или карантина. При подаване на заявлението в РУО – Русе се представят оригиналите на тези документи за сравнение.
Ученикът няма право да подава заявление за използване на резултатите от областен и/или национален кръг от олимпиадата от календара на МОН, в случай че е подал заявление за явяване на НВО на допълнително определена дата (по реда на следващата т. 3)
3. Разпоредбите на чл. 94а, ал. 1 и ал. 2 от Наредба №10/2016 г. за организация на дейностите в училищното образование се прилагат само в следните случаи:
- за ученик, който в деня на изпита е бил в болничен престой,  под задължителна изолация или в задължителна карантина;
[bookmark: _GoBack]- за ученик поради смъртен случай в семейството му, настъпил до един месец преди изпита.
За явяване на изпит на допълнително определена дата родителите/настойниците на ученика следва да подадат заявление до началника на РУО – Русе в срок до седем работни дни след редовната дата за провеждане на съответния изпит. Към него се прилагат документите от болничното заведение, доказващи болничния престой; документите от регионалната здравна инспекция за наложената изолация, съответно карантина; копие от препис-извлечение от акта за смърт.

